JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Iisraeli valitsus külmutab palestiinlaste maksud
Saabuvad valimised jagavad Iisraeli kahte leeri
Venemaa toetab Iraani USA sanktsioonide vastu
Iisraeli valitsus otsustas külmutada palestiinlastele makstavaid makse
ja tollirahasid kokku 138 miljoni USD ulatuses.
Sama summa maksab Abbasi valitsus kompensatsioonide ja preemiatena
palestiinlastest terroristidele,
kes on osalenud terrorirünnakuis Iisraeli kodanike vastu.
Vastav seadus võeti Knessetis vastu juba rohkem kui aasta eest
ja valitsus on kasutanud sarnaseid meetmeid varemgi.
Käesolev maksude külmutamine johtus sellest,
et hiljuti vägistas ja tappis palestiinlaste jõuk
eriti toorelt ja julmalt noore iisraellanna.
Palestiinlaste juht Abbas tõdes siiski,
et tegu oli rahvuslikult meelestatud ja põhjendatud.
Abbasi valitsus lubas Iisraeli mainitud maksude külmutamise eest
rahvusvahelisse kohtusse kaevata.
Kuu aja pärast toimuvad parlamendivalimised
on jaganud Iisraeli poliitilised parteid selgelt kahte suurde leeri.
Kuigi valimistele on registreerinud 42 parteid,
käib juba ette võistlus kahe suure bloki vahel.
Teise ja nüüd suurima bloki
moodustavad kolm endist Iisraeli armee peastaabiülemat -
Moshe Ya'alon, kes on ka minister Netanyahu valitsuses,
erukindral Benny Gantz ja viimasena Gaby Ashkenazi,
kes on samuti kaks ametiaega peastaabiülem olnud.
Niinimetatud Sini-valges kindralite koalitsioonis osaleb ka üks poliitik -
Yesh Atidi partei esimees Yair Lapid,
kes kavatseb Benny Gantziga vaheldumisi peaminister olla.
Praegune seis näib väga tasavägine.
Vasaktsentristlikku blokki esindav kindralite grupp ehk juhib veidi,
kuid Netanyahu Likudi juhitud paremkoalitsioon
on samuti kaasanud fraktsioone, kelle abil jõud on tasandunud.
Iisraeli president Reuven Rivlin on teadupärast ebaametlikult soovitanud
riigi ühtsuse nimel võimalust,
kus nood kaks suurt blokki kaaluksid ühisvalitsuse moodustamist.
Kumbki pool pole selle suhtes
ei positiivset ega negatiivset seisukohta võtnud,
nii et kõik on valimiste eel endiselt lahtine.
Nädala eest ühines Iisrael neljanda riigina maailmas nendega,
kes on saatnud kosmoselaeva Maa kaaslase Kuu poole.
Orbiidile saatmine toimus Floridas, USAs asuvast
Cape Canaverali kosmosekeskusest SpaceX-i kanderaketiga Falcon 9.
Piibelliku nimega kuumaandur Beresheet, mis tähendab algust,
peab uurima kuu pinna magnetvälja ja lisaks ka muid teaduslikke uurimusi.
See ei naase tagasi maale, vaid jääb alaliselt Kuu pinnale.
Moodulis on muuhulgas Piibel
ja lisaks lipule ka teisi Iisraeli rahvuslikke sümboleid.
Ettevõtte SpaceX omanik
on Tesla autofirmast tuntud multimiljardär Elon Musk.
Jeruusalemma politsei hoidis ära
viie Jeruusalemma araablase tungimise vanalinna idavärava
ehk nn Kuldvärava eeskambrisse.
Kuldvärav, mida juudid nimetavad ka Armuväravaks
ja mis kunagi oli Susa värav,
on üks vanimaid Jeruusalemma vanalinna väravaid.
Praegusel kujul ehitati see türklaste ajal
ning see on ainus ida ja Getsemani aia suunas avanev värav,
mis on aastakümneid suletud olnud.
Palestiina omavalitsus on vihane Iisraeli politsei tegevuse pärast,
kuid piirkond kuulub täielikult Iisraeli jurisdiktsiooni alla
ja Kuldväravaga seotud tegevus on seega juriidiliselt õigustatud otsus.
Palestiina omavalitsus moodustas koos Jordaania kuningriigiga
läbirääkimisorgani, mis peab valitsema Templimäe ala
ning teisi islami pühapaiku Jeruusalemmas.
Nõukogu peab ka valmistuma erinevateks alternatiivmeetmeteks
USA presidendi tulevase rahuplaani takistamiseks.
Iisraeli eksperdid on tõdenud, et nõukogu üheks eesmärgiks
on 1995. a Oslo 2 lepingute seatud eesmärkide tühistamine.
PO teatas juba kuue aasta eest,
et mainitud Oslo 2 leping ei seo neid enam.
See juhtus pärast seda,
kui ÜRO tunnustas 2012. a Palestiina oma vaatlejariigiks.
Iraan saab Venemaalt, Süürialt ja Türgilt majandusabi
USA kehtestatud sanktsioonide vastu.
Antud seis pole sugugi uus,
vaid riigid sõlmisid juba aastate eest koostöölepingu,
mis kohustab neid üksteist aitama nii majandus- kui julgeolekuteemadel.
Vene välisministeeriumi esindaja Maria Zahharova sõnul
on nende valitsus ka karmilt vastu
USA kaudsetele ähvardustele majandusblokaadiga,
kui Venemaa ei loobu Iraani toetamisest.
"Moskva jätkab kõiki koostöövorme Iraaniga, kaasa arvatud neid,
mis on seotud tuumaenergiaga,"
mainis Zahharova välisministeeriumi avalduses.
Selline avaldus kolme riigi koostöölepingu valguses
on meenutanud piibliuurijaile jõulisi eskatoloogilisi perspektiive.
Venemaa avalikust toetusest julgustatuna
rääkis Iraani riikliku julgeoleku nõunik Ali Shamkhani Iraani meediale,
et nende kavatsus sekkuda Iisraeli valimistesse
tähendab praegusest peaministrist vabanemist.
Samas kontekstis mainis Amir Ali Hajizadeh,
kes on üks Iraani Revolutsioonikaarti tippkindraleid,
et Iraani häkkereil on õnnestunud varastada
USA armee uusima drooni juhtimisinfo.
Meediale näidati satelliitpilti
USA uusimast droonist MQ-9 ehk Predator B,
mille Iraani häkkerid sundisid maanduma Iraani territooriumil,
ilma et USA armee oleks suutnud seda takistada.
Iisraeli luure usub, et Iraan sai häkkimisabi Hiina välisluurelt,
kel olevat teatavasti võime vastavaid operatsioone sooritada.
USA pole uudiste lindistamise ajaks Iraani väiteid kinnitanud ega eitanud.
Peamiselt Gazas tegutseva Islamidžihaadi teatel
said nad oma valdusse nn täppisrakette,
mille tegevusraadius ulatub
Tel Avivist põhjas asuva Netanya linnani.
Seda rääkis eelmisel pühapäeval Iraani meediakanal Alam Arabic.
Telepildis näidati ka
Islamidžihaadi Gazas asuvat rakettide koostetehast,
mis on ilmselt Iraani käekiri.
Hoolimata usulistest erinevustest on šiiitlik Iraan alati valmis koostööks
usurivaalide ja erimeelsete sunniitlike islamirühmitustega,
kui mõlemal on ühine vaenlane.
Sellised olid tänased uudised.
Palu rahu Jeruusalemmale ja Iisraelile!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee